
 Използване на Git за публикуване на промени на Вашия уебсайт
==============================================================


По-долу ще откриете инструкции за настройка на Git хранилище на Вашия хостинг акаунт, така че лесно да качвате последната версия на Вашите файлове.  
  


### Предпоставки

* SSH услугата за Вашия хостинг акаунт трябва да е активирана. Повече информация за SSH услугата може да намерите в статията [SSH достъп](https://www.icdsoft.com/bg/kb/view/ssh_dostap "SSH достъп") от нашата документация.
* На локалния Ви компютър трябва да имате инсталирано приложението [Git](https://git-scm.com/downloads "Download Git").

### Настройка на дистанционно Git хранилище

1. Установете връзка с Вашия хостинг акаунт през SSH от Вашия компютър. Можете да откриете детайлни инструкции в раздел [SSH](https://www.icdsoft.com/bg/kb/ssh_1 "SSH") от нашата документация.
2. Дистанционното хранилище не трябва да бъде публично достъпно, така че трябва да го създадете в [директорията private](https://www.icdsoft.com/bg/kb/view/direktoria_private). За да отидете в директорията private през SSH, изпълнете следната команда:  
  


cd ~/private
3. Създайте директория за дистанционното хранилище:  
  
mkdir **mywebsite**.git  
и отидете в нея:  
  
cd **mywebsite**.git  
Бележка: Можете да използвате име по Ваш избор вместо "**mywebsite**" в горните команди, но разширението на директорията задължително трябва да завършва с "**.git**".
4. Създайте празно хранилище (без работно дърво и актуалните файлове на проекта) и го инициализирайте със следната команда:  
  
git --bare init
5. За да се качват файловете на правилното място, създайте post-receive hook със следната команда:  
  
nano hooks/post-receive  
и добавете следния код в post-receive hook файла:  
  
#!/bin/sh  
GIT\_WORK\_TREE=**/home/example/www/www** git checkout -f  
Важно: Трябва да заместите **/home/example/www/www** с директорията, съдържаща файловете на Вашия сайт. Можете да видите абсолютния път до директорията на Вашия сайт чрез раздел [Файлове](https://www.icdsoft.com/bg/kb/view/faylove_2) от Контролния панел на Вашия акаунт.
6. Добавете права за изпълнение на файла със следната команда:  
  
chmod +x hooks/post-receive

### Настройка на локално Git хранилище

1. Ако на Вашия компютър нямате създадено локално Git хранилище на Вашия уебсайт, можете да създадете ново хранилище и да добавите файловете от текущата директория със следните Git команди:  
  
git init  
git add .
2. Изпълнете стартово публикуване (commit) в локалното хранилище със следната Git команда:  
  
git commit -m "My website is ready"
3. Добавете дистанционното хранилище с име "**production**" към локалното Ви хранилище със следната Git команда:  
  
git remote add **production****example**@**your\_server.com**:**/home/example/private/mywebsite.git** 

Важно: Трябва да заместите "**example**" с потребителското име на Вашия хостинг акаунт, "**your\_server.com**" с хост името на  сървъра (можете да го откриете в горния ляв ъгъл на Контролния панел) и "**/home/example/private/mywebsite.git**" с абсолютния път до директорията на дистанционното Git хранилище във Вашия хостинг акаунт.
4. За да публикувате файловете на Вашия сайт от Вашия компютър до Вашия хостинг акаунт, изпълнете следната команда:  
  
git push production master  
Тази команда инструктира Git да публикува файловете от главния (master) клон на локалното хранилище до дистанционното хранилище с име "**production**".
